

LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

APSTIPRINĀTI

ar Dobeles novada domes

2024. gada 26. septembra lēmumu Nr.316/12

**2024. gada 26. septembrī Saistošie noteikumi Nr.22**

 **Grozījumi Dobeles novada domes 2023.gada 27.aprīļa saistošajos noteikumos Nr.7 ’’Par mājas (istabas) dzīvnieku turēšanu Dobeles novada administratīvajā teritorijā”**

Izdoti saskaņā ar Pašvaldību likuma

45.panta otrās daļas 5.punktu

[Dzīvnieku aizsardzības likuma](https://likumi.lv/ta/id/14940-dzivnieku-aizsardzibas-likums#_blank)

[8. panta](https://likumi.lv/ta/id/14940-dzivnieku-aizsardzibas-likums#_blank) trešo un ceturto daļu un 18.5 pantu

Veterinārmedicīnas likuma 21.3 panta trešā daļu

Ministru kabineta 2012. gada 2. oktobra

noteikumu Nr. 678 ’’[Klaiņojošu suņu un](https://likumi.lv/ta/id/251869-klainojosu-sunu-un-kaku-izkersanas-prasibas#_blank)

[kaķu izķeršanas prasības](https://likumi.lv/ta/id/251869-klainojosu-sunu-un-kaku-izkersanas-prasibas#_blank)’’ [16. punktu](https://likumi.lv/ta/id/251869-klainojosu-sunu-un-kaku-izkersanas-prasibas#_blank)

Izdarīt Dobeles novada pašvaldības 2023. gada 27. aprīļa saistošajos noteikumos Nr.7 ’’Par mājas (istabas) dzīvnieku turēšanu Dobeles novada administratīvajā teritorijā” (Latvijas Vēstnesis, 2023, Nr. 89) šādus grozījumus:

* 1. Izteikt saistošo noteikumu izdošanas tiesisko pamatu šādā redakcijā:

“Izdoti saskaņā ar Pašvaldību likuma 45.panta otrās daļas 5.punktu, Dzīvnieku aizsardzības likuma 8. panta trešo un ceturto daļu un 18.5 pantu, Veterinārmedicīnas likuma 21.3 panta trešā daļu, Ministru kabineta 2012. gada 2. oktobra noteikumu Nr. 678 ’’[Klaiņojošu suņu un kaķu izķeršanas prasības](https://likumi.lv/ta/id/251869-klainojosu-sunu-un-kaku-izkersanas-prasibas#_blank)’’ [16. punktu](https://likumi.lv/ta/id/251869-klainojosu-sunu-un-kaku-izkersanas-prasibas#_blank)”.

* 1. Izteikt 13. punktu jaunā redakcijā:

’’13. Dobeles novada pilsētu un ciemu zaļajā zonā un mežā, ārpus norobežotās teritorijas, suns var atrasties bez pavadas īpašnieka (turētāja) uzraudzībā un redzeslokā, kādā īpašnieks (turētājs) spēj kontrolēt dzīvnieka rīcību, izņemot zemāk minētajās teritorijās:

13.1. publiskos dārzos, parkos, skvēros, kapsētās;

13.2. daudzīvokļu māju pagalmos;

13.3. vietās, kur tas aizliegts ar speciālām zīmēm (piktogrammām)."

Domes priekšsēdētājs I.Gorskis